Ben Osborn

Benjamin Jarrod Osborn (sündinud 5. augustil 1994 Derbys) on Inglismaa jalgpallur, kes mängib poolkaitsja või vasakkaitsjana Inglismaa esiliigaklubis Sheffield United.

2002. aastal liitus ta kodulinnaklubiga Derby County. Aasta hiljem suundus ta Nottingham Foresti noortesüsteemi. Nottingham Foresti meeskonnas debüteeris ta Inglismaa esiliigas 2014. aasta märtsis. Alates hooajast 2014/15 kuulus ta Nottingham Foresti põhikoosseisu. Esimese värava Inglismaa esiliigas lõi ta 17. jaanuaril 2015 mängus Derby County vastu. Värav sündis teisel lisaminutil ning see tõi Nottinghamile 2:1 võidu. 2018. aastal valiti Osborn Nottingham Foresti aasta mängijaks.

2019. aasta juulis liitus ta Sheffield Unitediga. Aastatel 2019–2021 mängis ta Sheffield Unitediga kaks hooaega Inglismaa kõrgliigas. Oma esimese värava Inglismaa kõrgliigas lõi Osborn 3. aprillil 2021 mängus Leeds Unitedi vastu.

Osborn mängis Inglismaa kuni 18-aastaste, kuni 19-aastaste ja kuni 20-aastaste koondistes.

Viited 

Inglismaa jalgpallurid
Nottingham Forest FC jalgpallurid
Sheffield United FC mängijad
Premier League'i mängijad
The Championshipi mängijad
Sündinud 1994